b'\n_START_ARTICLE_\nAbraham\n_START_SECTION_\nPagkakapili\n_START_PARAGRAPH_\nPinili si Abraham ng Diyos upang maging ama ng kanyang "piniling mga tao" hindi dahil sa wala siyang bahid dungis.  Hindi siya perpekto sapagkat isa siyang taong may kasanayan sa panlilinlang upang masagip ang sarili niyang "balat" o pangalan mula sa kahihiyan o kapahamakan.  Bagaman hindi ganap na malinis o imperpekto, isang katangian niya ang pagkakaroon ng pananalig sa Diyos, isang bagay na nakapagbigay ng kaibahan niya mula sa ibang tao.  Bagaman matindi ang naging pagsubok ng Diyos sa kanyang pananampalataya, naging mas malakas ang kanyang paniniwala sa Diyos.\n_START_SECTION_\nNinuno ng mga Hebreo at mga Arabo\n_START_PARAGRAPH_\nSi Abraham ang pinakaninuno ng mga Hebreo at ng mga Arabo dahil sa kanyang mga anak na lalaking sina Isaac at Ismael.  Si Isaac ang pinagmulan ng mga Hebreo, samantalang si Ishmael ang pinagmulan ng mga Arabo.'